stanford-oval/wikipedia huggingface dataset:
חברה (סוציולוגיה)
יציבות חברתית

אחד הביטויים הבולטים ביותר של חברה הוא קיומם של כללים המקבעים את החוקיות החברתית. כללים אלו מתקיימים לאורך זמן, ומספקים לחברה את היכולת לשמר דפוסי התנהלות קבועים יחסית ולהיות חברה יציבה. הכללים בכל חברה תלויים בשימורם על ידי רוב הפרטים בחברה. חלק גדול מכללים אלו נוצר בעקבות חריגה מהם, המתקיימת באופן חלקי בכל חברה. אך למנהיגים בחברה יש את האפשרות לשנות או לשמר את הכללים על פי רצונם האישי. הכללים מחולקים לשני סוגים:
חוקים – החוקים מהווים את הפן הרשמי והמוחלט של כללי החברה. החוקים יכולים להיות מסוגים שונים ונוגעים בתחומי חיים שונים (חוקי ממשל, חוקי דת, חוקים אקדמאיים, חוקי מסחר וכו'). בדרך כלל רוב החוקים (ובייחוד הכללים שבהם הנוגעים לכלל החברה) נקבעים ומוחזקים על ידי הממשל, אך ישנם חוקים רבים הנקבעים על ידי ארגונים אחרים (כלכליים, דתיים וכו'), והם לעיתים משמעותיים יותר מחוקי הממשל.
נורמות – הנורמות מהוות את הפן הלא רשמי של כללי החברה. הנורמות מורכבות מתהליכים רבים (בהם אופנה, מסורת, אינטרסים). הנורמות מושפעות באופן ישיר מגורמים רבים ביותר (בניגוד לחוקים המושפעים באופן עקיף), קשות להגדרה מדויקת, יחסיות (כלומר – נתפסות באופן שונה בכל תת-חברה) ונוגעות בכל תחומי החיים.
בניגוד ליציבות החברתית, קיימים בכל חברה תהליכי שינוי במידות שונות. שינויים אלו מובחנים על פי מדדים שונים כגון חשיבותם, מהירותם וסיבת התרחשותם, ומושפעים לרוב מאופן הפילוג ומהמורכבות הרבה של בחברה. שינויים אלו עשויים לקרות בהשפעה של בני האדם מתוך החברה או לא בהשפעתם. כמו כן הם עשויים להיעשות בהתאם למאמץ חברתי משותף שנועד להביאם, שינויים אלה הם מכוונים, או שהם עשויים להיגרם עקב פעולות של בני אדם שמטרתן אינה לבצע את השינויים שהתרחשו, שינויים אלה הם לא מכוונים.
על-פי ההשקפה הסוציאליסטית, היציבות אינה אלא מראית-עין, והחוקיות ההיסטורית של תהליכי העיצוב החברתי, מצויים דווקא בקונפליקט בין-מעמדי, המתבסס על, ונובע מחוסר-שוויון. על-פי ניסוח קיצוני של השקפה זו, הקונפליקט והמאבק הגלוי והסמוי, אימננטיים לחברה, ולמעשה, הם מגדיריה היסודיים ביותר – מקום שאין בו קונפליקט, אין בו היסטוריה, ולכן כלל לא ברור אם ניתן להגדירו כ"חברה".
השתייכות חברתית

תהליך החיברות:
חיברות היא התהליך שבו אדם יחיד מסתגל למבנה ולתרבות של החברה אליה הוא משתייך. תהליך זה המתרחש בתקופת המעבר לחברה חדשה או בהתאמה הממושכת לחברה הנוכחית אליה משתייך האדם.
השתייכות חברתית:
השתייכות חברתית היא הפן החברתי בחייו של אדם שהוא חלק בלתי נפרד מהגדרתו. ההשתייכות החברתית מורכבת מחלקים מודעים ובלתי מודעים.
תפיסה חברתית

האדם עסוק בניסיון לגבש רושם מדויק על האנשים בסביבתו בהקשרים רבים ושונים. התהליכים שדרכם האדם מנסה להבין את הזולת יוצרים את התפיסה החברתית שלו.
התפיסה החברתית יכולה להיות מושפעת מהטיות קוגניטיביות שונות.
חקר בנושא החברה

סוציולוגיה היא תחום המחקר העוסק בחברה.
קבוצת מדעים העוסקים בחקר תחומי החברה האנושית, נקראת מדעי החברה.
ראו גם

מונחים בסוציולוגיה
קשרים בין-אישיים
חברה סגורה
הערות שוליים

↑  NLR 126, November–December 2020, New Left Review (באנגלית)
↑  Baron, R. A., and Byrne, D. (2000). Social psychology. Boston: Allyn and Bacon.
| --- | --- |
בקרת זהויות :  NLI: 987007553569905171  GND: 4020588-5  LCCN: sh85124175  NARA: 10641788  NDL: 00571842  NKC: ph116245
ניווט באתר אינטרנט

ניווט באתר אינטרנט הוא מכלול הכלים העומדים לרשות הגולש באתר אינטרנט לשם התמצאות באתר, כך שיוכל להגיע במאמץ מזערי לכל אחד מדפי האתר המעניינים אותו.
בחירתם של כלי הניווט בעת עיצוב האתר היא חלק מהתכנון הכולל, של מבנה האתר ודרכי התנועה הרצויות בין מרכיביו.
סרגל ניווט

כלי הניווט המקובל ביותר הוא סרגל ניווט – פס אנכי או אופקי, שבו יש קישורים לדפי האתר העיקריים. באתרים הכתובים אנגלית מקובל לשים את סרגל הניווט האנכי בצד שמאל של הדף. באיזה צד נשים אותו באתר הכתוב עברית? אפשר לחקות את האנגלית וגם באתר עברי למקם את סרגל הניווט בצד שמאל, ואפשר להתחשב בכך שכיוון הקריאה בעברית הפוך מאשר באנגלית, וגם באתר עברי למקם את סרגל הניווט בצד שבו מתחילים לקרוא, כלומר בצד ימין. מוצא פשוט מהתלבטות זו הוא בחירה בסרגל ניווט אופקי. דוגמה לסרגל כזה מופיעה באתר נענע:
באתר מורכב מקובל להשתמש בסרגל ניווט כפול. דוגמה לכך ניתן לראות באתר של עיריית רמת גן: בחלק העליון של כל דף מופיע סרגל הניווט הראשי, ובצד שמאל מופיע סרגל ניווט משני המפרט את מרכיביו של הפרק שנבחר בסרגל הניווט הראשי (בדוגמה שלפנינו: תרבות, אמנות ואירועים בעיר):
סרגל הניווט נועד לאפשר לגולש התמצאות באתר בעת שהוא גולש בו, אך הסרגל מיותר כאשר הגולש מעוניין להדפיס את הדף שבו הוא נמצא. אתרים רבים מאפשרים יצירת גרסה להדפסה של הדף, שממנה מסולק סרגל הניווט (ורכיבים נוספים המיותרים בעת הדפסת הדף). שני הצילומים הבאים מאתר ynet ממחישים את ההבדל.
| --- | --- |
ניווט באתר Ynet: דף להדפסה, ללא סרגל ניווט (ואלמנטים פרסומיים ואחרים)
מפת האתר

מפת האתר מאפשרת לגולש המגיע לאתר חדש לקבל תמונה מלאה, על רגל אחת, של מבנה האתר. באמצעות המפה ניתן להגיע בקליק אחד לכל אחד מדפי האתר, כך שהיא מהווה אמצעי ניווט נוח לגולש הנחפז. מפת האתר אינה מחליפה את סרגל הניווט, אלא מהווה אמצעי ניווט נוסף. הנה דוגמה למפת האתר של רכבת ישראל:
דרך פשוטה יותר להצגת מפת האתר היא באמצעות קישורים טקסטואליים פשוטים, המציגים, בצורה של רשימה, את כל הדפים הראשיים היוצאים מדף הבית, ואת כל הדפים המשניים היוצאים מכל אחד מהדפים הראשיים. הנה קטע ממפת האתר של עיריית רמת-גן.
מפת תמונה

כלי ניווט נוסף, הוא מפת תמונות (imagemap) – תמונה או סדרת תמונות שלחיצה על מקומות שונים בו מובילה לדפים המתאימים. בשימוש במפת תמונה יש להתחשב בנקודות הבאות:
לחלק מהגולשים לא ברור שלפניהם אביזר ניווט, ולעיתים גם לא ברור היכן גבולות הקטעים בציור. עם זאת מפת תמונה שהוכנה כהלכה תאפשר ניווט קל.
קישור טקסט משנה את צבעו לאחר שהגולש עבר דרכו, ובכך ניתן לגולש רמז היכן כבר ביקר. רמז זה מועיל במיוחד בדף מרובה קישורים. כאשר הקישור הוא תמונה או מפת תמונה, לא משתנה צבע הקישור.
יש להקפיד שהציור שמהווה מפת תמונה לא יהיה גדול וכבד מדי שטעינתו נמשכת זמן רב.
להלן דוגמה למפת תמונות – ניתן ללחוץ על תמונה של כוכב לכת ולהגיע לערך המתאים באתר.
להלן אותה תמונה ללא מפת התמונות – כאן לא ניתן ללחוץ על הכוכבים ולהגיע לערך המתאים. במקום זאת, לחיצה על כל נקודה בתמונה תוביל למידע נוסף הרלוונטי לתמונה זו.
בדוגמה זו, השימוש במפת תמונה מלאכותי במקצת. בשתי הדוגמאות הבאות מפת תמונה הוא כלי ניווט טבעי, כמעט מתבקש מאליו.
בדוגמה הבאה המושג "מפת תמונה" מתפרש כפשוטו: מפה של אזור מסוים, המשמשת לניווט אל דפים העוסקים באתרים המוצגים במפה זו.
תרשים ארגוני, המציג בצורה ויזואלית את מבנהו של ארגון מסוים, כך שכל יחידה ארגונית מיוצגת באמצעות במלבן שגבולותיו מדויקים וחד משמעיים, מאפשר ניווט נוח בין הדפים המתארים את יחידות הארגון - קליק על כל אחד מהמלבנים יעביר לטקסט המתאר את היחידה המתאימה.
ראו גם

שימושיות
ממשק משתמש גרפי
סרגל ניווט באתר נענע ב-2004
ניווט באתר עיריית רמת גן
ניווט באתר רכבת ישראל
ניווט באתר עיריית רמת גן

סכמה של תרשים ארגוני
נתי כהן (קצין)

| --- | --- |

 לידה:  7 במאי 1968 (בן 56)
 מדינה:  ישראל 
 השתייכות:   צבא הגנה לישראל
 תקופת הפעילות:  1986–2018 (כ־32 שנים)
 דרגה:    תת-אלוף
 תפקידים בשירות
 מפקד גדוד הקשר באוגדת איו"ש  מפקד גדוד הקשר של פיקוד המרכז  קצין הקשר של פיקוד הצפון  רמ"ח אג"ם במטה אגף התקשוב  רמ"ח תכנון באגף התקשוב   קצין קשר ותקשוב ראשי
 פעולות ומבצעים
 האינתיפאדה הראשונה    המערכה ברצועת הביטחון   האינתיפאדה השנייה  מבצע חומת מגן   מלחמת לבנון השנייה  מבצע עופרת יצוקה  מבצע עמוד ענן   מבצע צוק איתן
 תפקידים אזרחיים
 מנכ"ל משרד התקשורת
 
נתנאל (נתי) כהן (נולד ב-7 במאי 1968) הוא מנכ"ל משרד התקשורת לשעבר, וקודם לכן קצין קשר ותקשוב ראשי בדרגת תת-אלוף.
ביוגרפיה

כהן הוא בוגר תיכון הימלפרב בירושלים. עם גיוסו לצה"ל התנדב לצנחנים. בצנחנים עבר מסלול הכשרה כלוחם, ושימש כקשר של מפקד החטיבה, שאול מופז. לאחר קורס קציני קשר שימש כקצין הקשר של גדוד 202. בהמשך שימש במספר תפקידי פיקוד בחיל הקשר ובהם מפקד גדוד הקשר באוגדת איו"ש וכמפקד גדוד הקשר של פיקוד המרכז במבצע חומת מגן. כמו כן שימש כראש ענף מבצעים במטה אגף התקשוב בקריה ולאחר מכן הועלה לדרגת אל"ם ונתמנה לקצין הקשר של פיקוד הצפון. בתפקידו הבא שימש כרמ"ח אג"ם במטה אגף התקשוב ולאחר מכן כרמ"ח תכנון באגף.
כהן הוא הנדסאי אלקטרוניקה, בעל תואר ראשון בלימודי מדעי המדינה והמזרח התיכון ותואר שני בלימודי ביטחון ומכללת פו"ם.
ביולי 2015 נכנס לתפקידו כקצין קשר ותקשוב ראשי. הקים את חטיבת הגנה בסייבר, העביר את צה״ל לטכנולוגיית ענן מבצעי ול-ERP ניהולי.[דרוש מקור]
באפריל 2018 אישרה הממשלה את מינויו למנכ"ל משרד התקשורת. במאי 2020 פרש מתפקידו בעקבות כינון הממשלה ה-35.
לאחר פרישתו הצטרף לקרן ההשקעות Emirates-Israel Investments Group כראש תחום תקשורת וסייבר, ומונה לדירקטור בחברת "מגדלי תקשורת", העוסקת בהקמה ובהפעלה של אתרי אנטנות סלולריות.
בחודש ספטמבר 2020 מונה ליו"ר דירקטוריון חברת אקרון תוכנה, המפתחת פלטפורמה לניטור, סייבר ושליטה של מערכות דיגיטליות.
כהן הוא חבר תנועת הביטחוניסטים.
חיים אישיים

כהן נשוי ואב לחמישה. מתגורר במודיעין-מכבים-רעות.
הערות שוליים

↑  הקשר"ר החדש: אל"ם נתי כהן, באתר nrg‏, 20 באוגוסט 2014.
↑  מפקד חיל הקשר והתקשוב הבא: אל"ם נתי כהן, אתר חיל התקשוב, ‏ 18.08.2014.
↑  אורי טל, פצ"ן: מצלמות ואזעקות יותקנו בבונקרים במחנה, ‏ 31 יולי 2008, כפי שהועלה באתר "שבו"ז חיילים".
↑  שי לוי, ‏מעגל אש קטלני: מודל המערכה החדש בצוק איתן, באתר ‏מאקו‏, 22 ביולי 2014.
↑  הקשר"ר החדש: אל"ם נתי כהן.
↑  אביאור אבו, נתי כהן מונה לדירקטור בחברת מגדלי תקשורת, באתר כלכליסט, 22 בספטמבר 2020
↑   אתר האינטרנט הרשמי של אקרון תוכנה בע"מ
↑  תא"ל (מיל') נתנאל (נתי) כהן - הביטחוניסטים, באתר הביטחוניסטים, ‏2 במרץ 2022
מודל בית המקדש במוזיאון המבורג

מודל בית המקדש
תרשים הדגם
מודל בית המקדש בהמבורג הוא מודל ארכיטקטורי מתקופת הבארוק של בית המקדש של שלמה.
תיאור הדגם

המודל מכסה שטח של כ-12 מטרים רבועים (130 רגל מרובע) ועשוי מעץ. המודל הוא ריבוע בעל 4 אגפים ו-9 חצרות, שניים מתוכם בציר המרכזי.
היסטוריה

המודל נוצר בין 1680 ל-1692 אחרי שהוזמן על ידי סנאטור המבורג ומייסד ומנהל של בית האופרה של המבורג, גרהרד סקוט. המודל הוצג לראשונה בבית האופרה של המבורג. אחרי מותו, יורשי סקוט הציעו למכירה את המודל בלונדון, שם נקנה על ידי סוכנו של פרדריק אוגוסטוס השני, מלך פולין. בשנת 1732 המודל נלקח לדרזדן, שם הוצג כחלק של אוסף אומנות טקסית יהודית. אחרי הארגון מחדש של אותו האוסף, בתחילת המאה ה-19, למודל היה מספר בעלים, לפני שנקנה בידי המוזיאון לתולדות המבורג ב-1910.
ויקטור אוסימן

ויקטור ג'יימס אוסימן (באנגלית: Victor James Osimhen; נולד ב-29 בדצמבר 1998) הוא כדורגלן ניגרי המשחק בגלאטסראיי בהשאלה מנאפולי ובנבחרת ניגריה.
קריירת מועדונים

אוסימן החל את הקריירה שלו ב-Ultimate Strikers Academy שבלאגוס, ניגריה. בינואר 2016, לאחר אליפות העולם עד גיל 15 התחייב אוסימן לחתום בוולפסבורג, וב-2017 חתם והצטרף רשמית למועדון. ב-13 במאי ערך את הופעת הבכורה שלו בבונדסליגה במדי וולפסבורג כשנכנס כמחליף בדקה ה-59 בתיקו 1-1 מול בורוסיה מנשנגלדבך.
ב-22 באוגוסט 2018 הצטרף למועדון הבלגי שרלרואה בהשאלה לעונה אחת. הוא ערך הופעת בכורה במועדון הבלגי ב-1 בספטמבר מול מוסקרון. ב-22 בספטמבר פתח לראשונה בהרכב וכבש את שערו הראשון מול בוורן. לאחר תקופה מוצלחת בבלגיה, כששיחק 36 משחקים וכבש 20 שערים בכל המסגרות, הפעילה שרלרואה את אופציית הרכישה והחליטה לרכוש את אוסימן.
ביולי 2019 חתם בליל מליגת העל הצרפתית. ב-11 באוגוסט ערך את הופעת הבכורה בליגה הצרפתית בה כבש צמד בניצחון קבוצתו 1–2 על נאנט. כבר בחודש ספטמבר נבחר לשחקן החודש בליגה הצרפתית כשכבש שני שערים ובישל שניים נוספים. ב-2 באוקטובר כבש שער בכורה בליגת האלופות ב-2 באוקטובר בהפסד 1–2 לצ'לסי. אוסימן סיים עת עונת 2019/2020 עם 13 שערים ב-27 הופעות וסיים את העונה כמלך שערי הקבוצה. בסיום העונה זכה גם בפרס השחקן האפריקאי של העונה בליגה הצרפתית וגם בפרס שחקן העונה של ליל בקרב אוהדי הקבוצה.
ב-31 ביולי 2020 חתם בנאפולי מהסרייה א' תמורת סכום שיא של המועדון שעמד על 70 מיליון אירו. הוא ערך את הופעת הבכורה בקבוצה ב-20 בספטמבר, במחזור הפתיחה של עונת 2020/2021 בניצחון 0–2 על פארמה. את שער הבכורה כבש בניצחון נאפולי 1–4 על אטאלנטה. לאחר שכבש, הרים את החולצה ומתחתיה היה כתוב מסר הקורא להפסקת אלימות המשטרה הניגרית כלפי אזרחים. בעונת 2021/2022 כבש 14 שערי ליגה. בעונת 2022/2023 זכה עם נאפולי באליפות ראשונה אחרי 34 שנים, וסיים כמלך שערי הסרייה א' עם 26 שערים.
ב-3 בספטמבר 2024 הושאל לגלאטסראיי מהליגה הטורקית.
קריירה בינלאומית

אוסימן זומן לסגל נבחרת ניגריה עד גיל 17 אשר זכתה בגביע העולם שנערך בצ'ילה. אויסמן זכה בטורניר בפרס מגף הזהב וכדור הכסף. הופעותיו בטורניר זיכו אותו גם בפרס שחקן השנה לנוער של CAF לשנת 2015.
ב-1 ביוני 2017 ערך את הופעת הבכורה בנבחרת ניגריה במשחק ידידות בו ניצחה ניגריה 0–3 את טוגו.
אוסימן נמנה בסגל הנבחרת בגביע אפריקה לאומות 2019 והופיע במשחק על המקום השלישי בניצחון נבחרתו 0–1 על תוניסיה. בסך הכל שיחק 45 דקות בטורניר כולו.
ב-10 בספטמבר 2019 כבש את שער הבכורה במדי הנבחרת בתיקו 2-2 במשחק ידידות מול אוקראינה.
נכלל בסגל נבחרת ניגריה לטורניר גביע אפריקה לאומות 2023.
תארים

גביע העולם עד גיל 17: 2015
אליפות איטליה: 2022/2023
מגף הזהב עד גיל 17: 2015
כדור הזהב עד גיל 17: 2015
שחקן השנה לנוער של קונפדרציית הכדורגל של אפריקה: 2015
שחקן החודש בליגה הצרפתית: ספטמבר 2019
השחקן האפריקאי של העונה בליגה הצרפתית: 2019/2020
שחקן העונה של ליל: 2019/2020
שחקן החודש בסרייה א': ינואר 2023
מלך השערים בסרייה א': 2022/2023
כדורגלן השנה בסרייה א': 2023
הערות שוליים

↑  "Wolfsburg in deal for young Nigerian". BBC Sport (באנגלית בריטית). נבדק ב-2020-09-25.
↑  Sporting Charleroi sign Nigerian striker Victor Osimhen permanently from Wolfsburg | Goal.com, www.goal.com
↑  "Nigeria's Osimhen excited to join Lille's project". BBC Sport (באנגלית בריטית). נבדק ב-2020-09-25.
↑  Napoli sign Nigeria forward Osimhen from Lille, ESPN.com, ‏31 ביולי 2020 (באנגלית)
↑  מפתיע מאוד: ויקטור אוסימן יעבור בהשאלה לגלאטסראיי, באתר וואלה, 2 בספטמבר 2024
↑  Goodluck @NGSuperEagles ,we are behind you all the way! בחשבון הטוויטר הרשמי של פדרציית הכדורגל הניגרית, 29 בדצמבר 2023 (באנגלית)
| נבחרת ניגריה – גביע אפריקה לאומות 2019 (מקום שלישי) |
| --- | --- | --- |
|  1 אזנווה •  2 איינה •  3 קולניס •  4 אנדידי •  5 טרוסט-אקונג •  6 באולגון •  7 מוסא •  8 אטבו •  9 איגהלו •  10 אובי מיקל •   11 אונייקורו •  12 עבדולחי • 13 צ'וקווזה •  14 אונואצ'ו • 15 סימון • 16 אקפיי • 17 קלאו • 18 איוובי • 19 אוגו • 20 אווזיים • 21 אוסימן • 22 אומרואו • 23 אוזוהו • מאמן: רוהר |  1 אזנווה •  2 איינה •  3 קולניס •  4 אנדידי •  5 טרוסט-אקונג •  6 באולגון •  7 מוסא •  8 אטבו •  9 איגהלו •  10 אובי מיקל •   11 אונייקורו •  12 עבדולחי • 13 צ'וקווזה •  14 אונואצ'ו • 15 סימון • 16 אקפיי • 17 קלאו • 18 איוובי • 19 אוגו • 20 אווזיים • 21 אוסימן • 22 אומרואו • 23 אוזוהו • מאמן: רוהר | ניגריה |
| נבחרת ניגריה – גביע אפריקה לאומות 2023 |
| --- | --- | --- |
|  1 אוזוהו •  2 איינה •  3 סאנוסי •  4 יוסוף •  5 טרוסט-אקונג •  6 אג'יי •  7 מוסא •  8 אוניקה •  9 אוסימן •  10 אריבו •   11 צ'וקווזה •  12 אוסאי-סמואל • 13 אונימאצ'י •  14 איהנאצ'ו • 15 סימון • 16 אוג'ו • 17 איוובי • 18 לוקמן • 19 סאדיק • 20 אווזיים • 21 באסי • 22 אומרו • 23 נוובילי • 24 מופי • 25 אונידיקה • מאמן: פסיירו |  1 אוזוהו •  2 איינה •  3 סאנוסי •  4 יוסוף •  5 טרוסט-אקונג •  6 אג'יי •  7 מוסא •  8 אוניקה •  9 אוסימן •  10 אריבו •   11 צ'וקווזה •  12 אוסאי-סמואל • 13 אונימאצ'י •  14 איהנאצ'ו • 15 סימון • 16 אוג'ו • 17 איוובי • 18 לוקמן • 19 סאדיק • 20 אווזיים • 21 באסי • 22 אומרו • 23 נוובילי • 24 מופי • 25 אונידיקה • מאמן: פסיירו | ניגריה |
טי. ג'יי. מילר

| --- | --- |

מילר 2017
 לידה:  4 ביוני 1981 (בן 43) דנוור, קולורדו, ארצות הברית
 מדינה:  ארצות הברית 
 תקופת הפעילות:  מ-2007
 מקום לימודים:  אוניברסיטת ג'ורג' וושינגטון  תיכון איסט  בית הספר הבריטי-אמריקאי למשחק 
 http://www.tjmillerdoesnothaveawebsite.com
 פרופיל ב-IMDb
 
טוד ג'וזף "טי ג'יי" מילר (באנגלית: Todd Joseph "T. J." Miller; נולד ב-4 ביוני 1981) הוא שחקן, קומיקאי, סטנדאפיסט ומדבב אמריקאי-יהודי. מוכר בעיקר בזכות דמותו ארליך בכמן בסדרה הקומית "עמק הסיליקון" של רשת HBO.
ביוגרפיה

מילר נולד בדנוור, קולורדו שבארצות הברית. בנם של קנט, עורך דין במקור מקנזס, ולזלי, פסיכולוגית קלינית. אביו, הוא נוצרי מוצא אנגלי, שוודי, גרמני וסקוטי; ואילו אימו היא יהודייה ממוצא גרמני, אוסטרי ורוסי.
בשנת 2003 סיים לימודי תואר ראשון בחוג לפסיכולוגיה עם התמחות בסיטואציוניזם והשפעה חברתית מאוניברסיטת ג'ורג' וושינגטון
קריירה

בשנת 2008 הופיע מילר לראשונה בקולנוע בסרט המתח "קלוברפילד" בתור האדסון (האד) פלאט.
בשנת 2009 שיחק בסרט הקומי "תמצית" בתור רורי, לצד ג'ייסון בייטמן ומילה קוניס.
בשנת 2010 שיחק בסרט "מסעות גוליבר" לצד ג'ק בלאק. בנוסף באותה שנה, דיבב בסרט האנימציה "הדרקון הראשון שלי" את אטראף ת'ורסון.
בשנת 2011 התארח בפרק בסדרה "הליגה", ובפרק בסדרה "הכול לטובה". בשנת 2012 שיחק בסרט "דרושה חברה לסוף העולם" לצידם של סטיב קארל וקיירה נייטלי.
בשנים 2012–2016 דיבב מילר בסדרת האנימציה "גרוויטי פולס" שבערוץ דיסני את רובי ולנטינו.
בשנת 2013 דיבב בפרק בסדרה הקומית "אבא אמריקאי", ושיחק בסיטקום "משחקי גודווין" ברשת FOX, מבית היוצרים של איך פגשתי את אמא.
בשנת 2014 שיחק מילר בסרט "רובוטריקים 4: עידן ההכחדה" בתור לוקאס פלנרי. בנוסף באותה שנה, דיבב בסרט האנימציה מבית דיסני "6 גיבורים" את פרד. לאחר מכן, כיכב בסרט הקומי "משלחת חיפוש" לצד תומאס מידלדיץ'. בנוסף, בשנת 2014 החל לגלם את ארליך בכמן בסדרה הקומית "עמק הסיליקון" של רשת HBO. מילר עזב את הסדרה בתום עונתה הרביעית ב-2017.
בשנת 2016 כיכב בסרט "דדפול" בתור וויזל/ג'ק האמר, חברו הטוב של ווייד שגילם ראיין ריינולדס. בנוסף דיבב באותה שנה בפרק בסדרה הקומית "איש משפחה".
בסוף שנת 2016 כיכב בסרט הקומדיה "מסיבת השנה" בתור קליי ואנסטון, לצידם של ג'ניפר אניסטון וג'ייסון בייטמן.
בשנת 2017, לאחר שרשת HBO הכריזה על המשך הסדרה "עמק הסיליקון" לעונה חמישית, פורסם כי מילר לא ישתתף בעונה זו. באותה שנה דיבב את הדמות הראשית בסרט "אמוג'י: הסרט".
חיים אישיים

ב-2014 התארס לבת זוגו, השחקנית קייט גורני. הם נישאו בגנים הבוטניים של דנבר ב-6 בספטמבר 2015.
ב-9 בדצמבר 2016, נעצר בלוס אנג'לס לאחר שתקף נהג אובר שהביע את תמיכתו במועמד לנשיאות טראמפ. הוא שוחרר לאחר תשלום ערבות של 20 אלף דולר.
ב-19 בדצמבר 2017, האתר האמריקאי "דיילי ביסט" פרסם תחקיר נרחב, לפיו מילר תקף מינית צעירה במהלך לימודיו בקולג', לפני כעשור וחצי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | קלוברפילד | האדסון "האד" פלאט |  |
| 2009 | לספק ת'סחורה | ג'ים |  |
| 2009 | תמצית | רורי |  |
| 2010 | היא לא בליגה שלך | שטיינר |  |
| 2010 | תביא אותו כמו גבר | בריאן |  |
| 2010 | הדרקון הראשון שלי | אטראף ת'ורסון | דיבוב |
| 2010 | לא ניתנת לעצירה | ג'יליס |  |
| 2010 | יוגי דב | שומר היער ג'ונס |  |
| 2010 | מסעות גוליבר | דן קוינט |  |
| 2011 | אחינו האידיוט | בילי אורווין |  |
| 2011 | דרקון הראשון שלי: מתנתו של זעם לילי | אטראף ת'ורסון | סרט קצר; דיבוב |
| 2012 | רוק לנצח | פקיד קבלה |  |
| 2012 | דרושה חברה לסוף העולם | דארסי |  |
| 2014 | הדרקון הראשון שלי 2 | אטראף ת'ורסון | דיבוב |
| 2014 | הדרקונים: הדרקון הראשון מנצח | אטראף ת'ורסון | סרט קצר; דיבוב |
| 2014 | רובוטריקים 4: עידן ההכחדה | לוקאס פלאנרי |  |
| 2014 | 6 גיבורים | פרד | דיבוב |
| 2014 | משלחת חיפוש | ג'ייסון |  |
| 2014 | Jason Nash Is Married | טידאל |  |
| 2015 | Hell and Back | אוגי | דיבוב |
| 2016 | דדפול | ג'ק האמר / סמור |  |
| 2016 | מסיבת השנה | קליי ונסטון |  |
| 2017 | בריון להשכרה 2 | צ'אד ביילי |  |
| 2017 | אמוג'י: הסרט | ג'ין | דיבוב |
| 2018 | שחקן מספר אחת | i-R0k |  |
| 2018 | דדפול 2 | ג'ק האמר / סמור |  |
| 2020 | מתחת למים | פול אייבל |  |
| 2020 | חיה בסרט | לואיס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008-2007 | Carpoolers | מרמדיוק ברוקר | תפקיד ראשי; 13 פרקים |
| 2011 | רמזור | ג'ייסון | פרק: "Breaking Bread" |
| 2011 | הכול לטובה | ג'ייסון שרשואו | פרק: "The Shershow Redemption" |
| 2011 | הליגה | גבריאל | פרק: "The Light of Genesis" |
| 2011 | Fact Checkers Unit | שוטר | פרק: "Excessive Gass" |
| 2011 | עידן הקרח: חוגגים בגדול | פליצור | דיבוב; סרט טלוויזיה של Fox |
| 2011 | T.J. Miller: No Real Reason |   | ספיישל סטנד-אפ |
| 2013-212, 2017 | The Gorburger Show | גורבורגר | תפקיד ראשי (3 עונות); 24 פרקים |
| 2018-2012 | הדרקון הראשון שלי | אטראף ת'ורסון | דיבוב; 116 פרקים |
| 2016-2012 | גרוויטי פולס | רובי ולנטינו | דיבוב; 13 פרקים |
| 2013 | משחקי גודווין | ג'ימי גודווין | תפקיד ראשי; 7 פרקים |
| 2014-2013 | אבא אמריקאי | קאובוי / בנג'י | דיבוב; 2 פרקים |
| 2015-2013 | High School USA! | בראד | דיבוב; 12 פרקים |
| 2014 | Garfunkel and Oates | מת'יו | פרק: "Speechless" |
| 2014 | Idiotsitter | צ'ט | 2 פרקים |
| 2017-2014 | עמק הסיליקון | ארליך בכמן | תפקיד ראשי (עונות 4-1); 38 פרקים |
| 2015 | איש משפחה | וולקאנו | דיבוב; פרק: "Roasted Guy" |
| 2015 | קונאן | פטרון | פרק: "The Cast of 'Star Wars: The Force Awakens'" |
| 2016 | לייט שואו עם סטיבן קולבר | דוני בארנט | פרק: "Theo James/Jussie Smollett/Laurie Anderson" |
| 2016, 2019 | Those Who Can't | הדוד ג'ייק | 2 פרקים |
| 2017 | נופל וקם | עצמו | 2 פרקים |
| 2018-2017 | משפחת מרפי | רנדי | דיבוב; 4 פרקים |
הערות שוליים

↑  אבנר שביט‏, עדות: טי.ג'יי מילר תקף צעירה באלימות מינית מחרידה, באתר וואלה, 19 בדצמבר 2017
| --- | --- |
בקרת זהויות :  NLI: 987007391121405171  BIBSYS: 1479731350910  BNE: XX5001135  BnF: cb15795492q (data)  GND: 1076340172  ISNI: 0000 0000 8154 6531  LCCN: n2008021423  MusicBrainz: 9d2f548a-8f82-4801-9749-cfdfec386ddf  NKC: xx0271819  SUDOC: 156504561  VIAF: 74183811   WorldCat (עם VIAF): 74183811
מרואן א-סחפי

מרואן סעיד א-סחפי (בערבית: مروان سعيد الصحفي, בתעתיק מדויק: מרואן סעיד אלצחפי; נולד ב-17 בפברואר 2004 בג'דה שבערב הסעודית) הוא כדורגלן סעודי המשחק בעמדת קשר הכנף בקבוצת בירסחוט מליגת העל הבלגית, בהשאלה מאל-איתיחאד, ובנבחרת ערב הסעודית.
קריירת מועדונים

א-סחפי גדל במחלקת הנוער של אל-איתיחאד, וב-12 ביוני 2022 חתם על חוזה מקצועני ראשון במועדון והחל לשחק בקבוצה הבוגרת במסגרת ליגת העל הסעודית.
ב-1 בספטמבר 2024 הושאל א-סחפי לבירסחוט מליגת העל הבלגית למשך עונת 2024/2025. ב-29 בספטמבר ערך את הופעת הבכורה שלו במועדון, בהפסד 5-0 לרויאל אנטוורפן במסגרת המחזור התשיעי בליגה. ב-18 באוקטובר הבקיע את שערי הבכורה שלו במועדון, צמד שערים בניצחון 2-1 על אנדרלכט במסגרת המחזור ה-11 בליגה.
קריירה בינלאומית

א-סחפי נכלל בסגל נבחרת ערב הסעודית עד גיל 20 לטורניר גביע אסיה עד גיל 20 בשנת 2023 ובסגל נבחרת ערב הסעודית עד גיל 23 לטורניר גביע אסיה עד גיל 23 בשנת 2024.
ב-6 ביוני 2024 ערך את הופעת הבכורה שלו בנבחרת ערב הסעודית, בניצחון 3-0 על נבחרת פקיסטן במסגרת מוקדמות מונדיאל 2026.
תארים

אליפות ערב הסעודית (1): 2022/2023
הערות שוליים

↑  عمر أمانات- جدة, الاتحاد يوقع 4 عقود مع مواهب صاعدة, صحيفة مكة, ‏2022-06-12 (בערבית)
↑  Al Ghamdi, Al Sahafi complete loan move to Europe, Saudi Professional League Association, ‏2024-10-19 (באנגלית)
↑  أخضر الشباب يصل إلى أوزباكستان لخوض منافسات كأس آسيا - الاتحاد السعودي لكرة القدم, www.saff.com.sa (בערבית)
↑  The NT U-20 arrives in Uzbekistan to compete in the AFC Asian Cup - Saudi Arabian Football Federation, www.saff.com.sa (בערבית)
↑  Saudi Arabia 3-0 Pakistan (6 Jun, 2024) Final Score - ESPN (IN), ESPN (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרואן א-סחפי".
הצוללות מסדרת סאורו

| --- | --- |
צוללת מסדרת נאזאריו סאורו
צוללת מסדרת נאזאריו סאורו
 תיאור כללי
 סוג אונייה:  צוללת
 צי:  חיל הים האיטלקי
 דגל הצי:  
 סדרה:  סאורו
 סדרה עוקבת:  סדרת טודארו (צוללות U-212 תוצרת גרמניה)
 אוניות בסדרה:  8 צוללות, S518 עד S525
 ציוני דרך עיקריים
 מספנה:  מספנות פינקאנטיירי (Fincantieri) בעיר מונפאלקונה שבאיטליה
 הוזמנה:  1976
 תקופת הפעילות:  1980–הווה (כ־44 שנים)
 אחריתה:  הצוללות מסדרה 1 הוצאו משירות פעיל. סדרות 2 ו-3 עדיין בשרות מבצעי
 מידות
 הֶדְחֶק:  1,456 טון על פני המים, 1,641 טון בצלילה
 אורך:  63.9-66 מטר
 רוחב:  6.83 מטר
 שוקע:  5.7-6.3 מטר
 נתונים טכניים
 מהירות:  29 קשר בצלילה, 12 קשר על פני הים
 עומק צלילה:  300 מטר
 גודל הצוות:  44 לוחמים, מתוכם 7 קצינים
 טווח שיוט:  7,000 מייל ימי על פני הים
 הנעה:  מנוע דיזל בהספק 3,210 כ"ס ומנוע חשמל בהספק 3,650 כ"ס
 צורת הנעה:  מדחף
 אמצעי לחימה
 חימוש:  שישה צינורות רב-תכליתיים 533 מילימטר לשיגור 12 טורפדו או פיזור 24 מוקשים ימיים
נאזאריו סארו (איטלקית: Nazario Sauro) הוא שמן של צוללות הדיזל מסדרת סאורו שברשות חיל הים האיטלקי.
צוללות סארו הן צוללות תקיפה קונבנציונליות (SSK) ויעודן העיקרי הוא לצוד צוללות וספינות שטח של האויב, אך גם לתקוף מטרות ימיות וקרקעיות בטילי ים-ים ובטילי שיוט, להניח מוקשים ימים, להנחית צוותי קומנדו על חופים ולערוך סיורי מודיעין.
היסטוריה

לסדרת צוללות זו יש 3 תת-סדרות, שנבנו ב-4 מקבצים, הנקראות על שם גיבורי מלחמה ימיים איטלקים:
סדרת נאזאריו סארו (מקור:Nazario Sauro) - מקבץ ראשון הושק בשנת 1980 וכלל 2 צוללות S518 ו-S519 ומקבץ שני הושק בשנת 1982 וכלל 2 צוללות S520 ו-S521.
סדרת סאלבטורה פלוסי (מקור:Salvatore Pelosi) - המקבץ השלישי של סדרת סאורו עם אמצעי לחימה משופרים הושק בשנים 1988-1989 וכללה 2 צוללות S522 ו-S523.
סדרת פרימו לונגובארדו (מקור:Primo Longobardo) - הסדרה החדשה והמשופרת ביותר מדגם זה וכוללת 2 צוללות S524 ו-S525.
כל צוללות הסאורו נבנו במספנות פינקאנטיירי (Fincantieri) בעיר מונפאלקונה שבאיטליה.
בסוף שנות השמונים הוחלט באיטליה על פרויקט לאומי חדש, בשם פרויקט S-90, שייעודו לפתח צוללת חדישה שתחליף את הצוללות מדגם סאורו. פרויקט זה לא צלח והוחלט שסדרת סאורו תוחלף על ידי סדרת טודארו שהן למעשה צוללות (U-212) תוצרת גרמניה.
הערות שוליים

↑  מקור:Marina Militare
הרי אייר

הרי אייר (צרפתית Massif de l'Aïr) הם מסיב הררי במרכזו של מדבר סהרה בצפונה של ניז'ר.